நீர் வளத்தைச் சிறந்த முறையில் மேலாண்மை மற்றும் பாதுகாப்பு செய்யாவிடின் நீரின் தேவை அதிகரித்து பற்றாக்குறை ஏற்பட வாய்ப்பு உள்ளது. நீரின் தேவைகள் வீட்டு உபயோகம் , தொழிற்சாலை மட்டும் அல்லாமல் மற்ற துறைகளான மீன் வளர்ப்பு , வனவிலங்கு , பொழுதுபோக்கு போன்றவைகளுக்கும் நீர் தேவைப்படுகின்றது என்பதை மக்கள் அறிந்துள்ளனர். நீரின் தேவை அதிகரித்து வருவதை உணர்ந்த பல நாடுகள் பல்வேறு நீர் வள மேம்பாட்டுத் திட்டங்களைத் தீட்டி உள்ளன. தரமான நீரை போதுமான அளவு அளிப்பதும் சூழல் மேம்பாடு அடையச் செய்வதும் இவற்றின் நோக்கங்களாகும்.